procesaur/Wiki.mk huggingface dataset:
Република Фиренца

Република Фиренца (латински: ''Respublica Florentina'', италијански: ''Repubblica fiorentina'') — независна република во Северна Италија која постоела во периодот 1115-1185 и 1197-1532 година. Републиката била основана како независна комуна во градот Фиренца, но наскоро се зацврстила во поголемиот дел од северна и централна Тоскана и започнала да ума една од најважните улоги во политичкиот систем во Италија. Република Фиренца создала сложен систем на управување заснован на неузурпација на власта од едно лице и вклучување на граѓаните во формирањето на државните органи.
Во 13-14 век економскиот развој на Фиренца и донела да стане една од најјразвиените земји не само во Италија, туку и во Европа. Во Фиренца најпрвин се родило мануфактурното производство и започнале социјалните конфликти меѓу наемните работници и работодавачите. Во 1434 година во Фиренца на власт се утврдила династија Медичи, во кој период државата се трансформирала. Во 14 век Фиренца станала водечки центар на италијанската ренесанса, во кој твореле Данте Алигиери, Франческо Петрарка, Џовани Бокачо, Леонардо да Винчи, Микеланџело, Николо Макијавели и многу други.
Стад де Турбијон

Стад де Турбијон — повеќенаменски стадион кој се наоѓа во Сион, Швајцарија. Тој моментално се користи најмногу за фудбалски натпревари и е домаќин на швајцарскиот прволигаш ФК Сион. Стадионот има сместивост од 16 000 седишта, и истиот бил изграден во 1968 година, а реновиран во 1989 година. Во времето на неговата реконструкција, сместивоста изнесувала 19 600 седишта. LED таблаta на стадионот е придвижуванa од ''miniDirector ColosseoEAS'' во комбинација со ''miniTimer.''
Дукља

Дукља (|Διοκλεία/Diokleia, |Dioclea, |Дукља) ― средновековна држава која приближно ја опфаќала територијата на денешна југоисточна Црна Гора, од Которскиот Залив на запад до реката Бојана на исток, и до изворите на реките Зета и Морача на север.
Првиот познат владетел на Дукља е архонт Петар, кој бил во вазален однос спрема Византија. Следниот познат дукљански владетел е Јован Владимир. Бил вазал на цар Самоил со чија ќерка Теодора (Косара) се оженил. Со потпаѓањето на Самоиловото царство под византиска власт и Дукља исто така потпаѓа под власта на Византија.
1 Список на владетели
* Петар, 10ти или 11ти век
* Јован Владимир, c. 1000 – 22 мај 1016
* Стефан Воислав, 1018 – c. 1043
* Михајло I ''rex Sclavorum'' (Крал на Словените), c. 1046 – 1081 (Крал од c. 1077)
*''Крал'' Константин Бодин 1081–1101
*''Крал'' Михајло II 1101–1102
*''Крал'' Доброслав II 1102
*''Крал'' Кочапар 1102–1103
*''Крал'' Владимир II 1103–1114
*''Крал'' Ѓорѓе I 1114–1118
*''Крал'' Грубеша 1118–1125
*''Крал'' Ѓорѓе I 1125–1131 (повторно на власт)
*''Крал'' Градиња 1131–1148
*''Кнез'' Радослав 1146–1148/1162
*''Кнез'' Михајло III 1162–1186
Дине Абдураманов

Дине Абдураманов (? - 1902) — македонски револуционер, учесник во македонското револуционерно движење, и член на Македонската револуционерна организација.
1 Животопис
Дине Абдураманов е роден во селото Пателе, Леринско. Се вклучил во редовите на ТМОРО во 1896 година, и бил еден од првите членови на Организацијата во Леринско. Учествувал во зацврстувањето на мрежата на ТМОРО во овој дел на Македонија.
Во 1901 година, станал комита во четата на војводата Марко Лерински. Дине Абдураманов бил заобиколен во неговото родно село Пателе од турската војска. Војската пред себе ги носела неговата жена и најблиските од семејството со цел да го натера да се предаде. Откако ја потрошил муницијата, со јатаган во рацете се спротивставил на турската војска, при што загинал.
2 Наводи
* Христо Силјанов: Ослободителните борби на Македонија, том I, предговор и редакција Иван Катарџиев, Скопје, 2003, стр. 177
* Зоран Тодоровски, Георги Поп Христов: Спомени, Скопје, 2014, стр. 125-126
Сергеј Мисирков

Д-р Сергеј Крстев Мисирков (роден во , денешна Украина во 1906 г. - починал во , Бугарија во 1960 г.) — лекар, публицист и општественик, син на македонскиот писател и просветител Крсте Петков Мисирков и на Екатерина Михајлова Мисиркова. Тој е роден во Одеса, денешна Украина но се образувал во бугарската престолнина Софија. Завршил медицина. Во периодот 1946-1947 г. бил пратеник во Бугарското народно собрание.
1 Животопис
Сергеј Крстев Мисирков е роден во Одеса, Руско Царство во 1906 г. Тој е син на Крсте Петков Мисирков и Екатерина Михајлова Мисиркова. Како малолетен живеел во Софија, Бугарија каде што завршил медицински факултет и работел како лекар во градот. Во 1935 г. Сергеј Мисирков бил прогонуван од новите про-фашистички власти во Бугарија и бил приведен во врска со случај каде што се сметал за приврзаник на ВМРО (Обединета).
На 18 мај 1940 г. во Софија престојувал македонскиот поет и комунист Коле Неделковски. Тој под иницијатива на претходна средба со Екатерина Мисиркова испратил писмо до Сергеј Мисирков. По оваа писмо Мисирков се поврзал со Неделковски и други македонски национални дејци како Никола Вапцаров од Софискиот македонски литературен кружок и застанал во борбата против германските и бугарските фашисти. Според една преписка помеѓу Мисирков и Неделковски, кружокот неофицијално се претставувал како продолжение на Македонското научно-литературно друштво „Свети Климент“ - Санкт Петербург, кое било основано од Крсте Петков Мисирков.
Како општественик се истакнал во периодот од 1946 до 1947 година кога бил избран за пратеник во Бугарското народно собрание. Во 1956 година ја предал целата архива на Крсте Петков Мисирков во Државниот архив на Република Македонија, две години откако се формирала институцијата. Сергеј Крстев Мисирков починал во 1960 година во Софија, Бугарија. Сергеј бил погребан на софиските гробишта каде што се наоѓаат и гробовите на неговиот татко и неговата мајка.
Во една прилика Сергеј Крстев Мисирков за својот татко Крсте Петков Мисирков истакнал:
„Taтко ми упорно тврдеше дека има македонска национална култура и македонска национална историја, различна од онаа на Србите и на Бугарите“.
Пирjатин

Пирјатин (|Пирятин) - град во Украина, административен центар на Пирјатинскиот Реон во Полтавската Област. Градот има 15.882 жители (2015).
Градот се наоѓа на околу 190 километри северозападно од Полтава, на десниот брег на реката Удај на автопатот Е40.
1 Галерија
Пренасочување на повик

Пренасочување на повик – дополнителна телекомуникациска услуга која овозможува пренасочување на дојдовен повик на друго одредиште, кое може да биде мобилен телефон, говорно сандаче или друг телефонски број каде повиканиот корисник е достапен.
1 Опис
Постојат неколку вида пренасочувања на повик врз основа на тоа кога да се врши пренасочување.
2.1 Безусловно пренасочување на повик
Доколку корисникот сака да биде достапен во секој момент, оваа услуга му овозможува сите повици што ќе пристигнат на неговиот телефон автоматски да се пренасочуваат на друг телефонски број што самиот го определил.
2.2 Пренасочување кога бројот е зафатен
Оваа услуга му овозможува на корисникот во случај кога неговата телефонска линија е зафатена, повиците што пристигаат да се пренасочуваат на друг телефонски број што самиот го определил.
2.3 Пренасочување при неодговарање на повикот
Оваа услуга му овозможува на корисникот во случај кога не одговара на повикот после одреден број на ѕвонења, повикот да се пренасочи на друг телефонски број што самиот го определил.
1.4 Пренасочување кога корисникот не е достапен
Оваа услуга му овозможува на корисникот кога е надвор од мрежно покривање, повикот да го пренасочи на друг телефонски број што самиот го определил. Истата е применлива само за мобилните телефони.
2 Начин на користење
Услугата по потреба може да се активира или да ја деактивира со внесување на соодветен код.
2.1 Безусловно пренасочување на повик
*Активирање: * 21 * телефонски број #
*Деактивирање: # 21 #
2.2 Пренасочување кога бројот е зафатен
*Активирање: * 67 * телефонски број #
*Деактивирање: # 67 #
2.3 Пренасочување при неодговарање на повикот
*Активирање: * 61 * телефонски број #
*Деактивирање: # 61 #
При внесување на соодветниот код на телефонскиот апарат, корисникот ќе слушнет говорна порака или тон на потврда дека услугата е активирана или деактивирана.
3 Историја
Во Македонија услугата е воведена во средината на деведесеттите години на 20 век со пуштањето во сообраќај на дигиталните централи EWSD и Alcatel E10.
Идентификација на повик

Идентификација на повик (|Calling Line Identification Presentation, CLIP) – дополнителна телекомуникациска услуга која им се нуди на повиканите корисници која на повиканиот корисник му го презентира бројот на повикувачкиот корисник.
1 Функционален опис
Оваа дополнителна услуга им се нуди на повиканите корисници. Таа на повиканиот корисник му го претставува бројот на повикувачкиот корисник. Кога некој корисник ќе ја добие оваа услуга, нему му се презентираат броевите од сите дојдовни повици, освен од оние кога повикувачкиот корисник ја активирал дополнителната услуга „забрана за идентификација на повик“ или ако оваа информација не ѝ е достапна на дестинациската централа.
Прикажувањето на бројот се врши на самиот телефонски апарат доколку истиот ја поседува оваа функционалност, или на посебен уред кој ја има таа функционалност.
2 Технички опис
Зависно од телефонската мрежа, се користат различни техники за презентација на бројот на повикувачкиот корисник.
2.1 Фиксна аналогна мрежа
Во фиксната аналогна телефонска мрежа, телефонската централа го обезбедува бројот на повикувачкиот корисник и истиот го испраќа до уредот на повиканиот корисник во фазата на ѕвонење пред истиот да ја подигне микротелефонската комбинација (слушалката). Во најголем број на земји овој пренос се врши меѓу првото и второто ѕвонење.
За модулација се користат повеќе начини, а најчести се модулацијата со фазно поместување и V.23 или со тонски сигнали.
2.2 Мобилни мрежи
Мобилните мрежи засновани на системот ГСМ, како и поновите засновани на системот УМТС, ја поддржуваат оваа услуга.
3 Историја
Во Македонија услугата е воведена во средината на деведесеттите години на 20 век со пуштањето во сообраќај на дигиталните централи EWSD и Alcatel E10.
4 Наводи
[[Категорија:* Биометриски пасош
Зелен чај

Зелениот чај се прави од листовите на дрвенестата чајна билка, Camellia sinensis, распространета е на Далечниот Исток, посебно во Кина и Јапонија. Од 19 век оваа билка почнала да се шири на тропските и суптропските предели. Билката може да израсне до 3 метри во височина, обрасната со долги зимзелени лисја. Во лисјата се застапени биоактивни материи, меѓу кои: теин, теобромин, теофилин и етерично масло, заради кои се одгледува оваа билка.
Стадион Луј II

Стадион Луј II - стадион кво областа Фонвјеј во Монако. Тој примарно служи како место за фудбалски натпревари, а исто така е дом на ФК Монако и фудбалската репрезентација на Монако. Од 1998 до 2012 година, на стадионот биле одржувани годишните натпревари на Суперкуп на УЕФА натпревар.
Стадионот исто така се користи за атлетски митинзи кои се дел од Дијамантската лига на ИААФ. Од 2003 до 2005 година беше домаќин на Светското атлетско финале на ИААФ, но само со неколку дисциплини, па поради малата сместивост на стадионот, финалето мораше да се одржи на друго место.
Оригиналниот стадион Луј II бил отворен во 1939 година како дом на ФК Монако. Новиот стадион е изграден во почетокот на 1980-тите години, во близина на местото на стариот стадион на земјиште одземено од морето, а целосно бил отворен во 1985 година. Сместивоста била околу 18.500 седишта, отприлика колку половина од населението на Монако (36.371 жители), а повеќе од кој било друг стадион во земјата. Најголемиот дел од објектите на стадионот се наоѓаат под земја, со голем паркинг директно под висината на теренот (нешто што предизвикува одреден степен на критики од страна на менаџерите на противниците на Монако во минатото во врска со состојбата на теренот).
Стадионот бил наречен по Луј II, кнезот на Монако, кој бил суверен кнез на Монако кога оригиналниот стадион бил изграден.
1 Настани
На 29 јули 2008 година, Елена Исинбаева го постави женскиот рекорд во скок со стап од 5,04 метри.
На 1 јули 2011 година американската рок-група „Иглс“, (''The Eagles'') настапи на свадбата на кнезот Алберт II, и Шарлен Витсток.
2 Експлозија
На 31 мај 2004 година, се случи експлозија, која очигледно намерно предизвика штета на Стадионот Луј II и соседната зграда, Ла Риш, Фонвјеј (''La Ruche, Fontvieille''). Нема извештаи за повредени и одговорноста за нападот остана нејасна. Штетата, била релативно висока, а делови од структурата на градбите, било потврдено дека нема да влијаат на соодветните структури на зградите. Владата на Монако, ја презеде одговорноста за поправка на штетите предизвикани од експлозијата. Оваа експлозија претставува редок исклучок на одамна воспоставениот углед на кнежевството во доменот на безбедноста и животот без насилство.
3 Објекти
Сал Гастон Медесен е затворена арена која се наоѓа под трибините на фудбалскиот стадион. Сал Гастон Медесен е во можност да биде домаќин на спортови како кошарка, одбојка, ракомет, џудо и мечување, во кревање тегови и гимнастика.
На стадонот Луј II, кој содржи голем деловен комплекс, исто така сместен е Меѓународниот универзитет на Монако (IUM), на кој се специјализира бизнис-образование.
4 Поврзано
* Географија на Монако
Забрана за идентификација на повик

Забрана за идентификација на повик (|Calling Line Identification Restriction, CLIR) – дополнителна телекомуникациска услуга која им се нуди на повикувачките корисници за да се оневозможи презентирањето на неговиот број на повиканиот корисник.
1 Функционален опис
Оваа дополнителна услуга им се нуди на повикувачките корисници. Таа го оневозможува претставувањето на бројот на повикувачкиот корисник на повиканиот корисник.
2 Начин на користење
Услугата по потреба може да се активира или деактивира со внесување на соодветен код.
*Активирање: * 31 #
*Деактивирање: # 31 #
Откако ќе се внесе кодот мора да се добие говорна порака или тон за потврда дека услугата е активирана или деактивирана.
3 Историја
Во Македонија услугата е воведена во средината на деведесеттите години на 20 век со пуштањето во сообраќај на дигиталните централи EWSD и Alcatel E10.
Бурма (накит)

Бурма или венчален прстен — еден вид прстен што укажува на тоа дека оној што го носи е во брак. Обично се прави од метал, а традиционално се прави од злато или друг скапоцен метал.
Најраните примери на бурми ни доаѓаат од Древниот Египет. Западниот обичај за употреба на бурма ги има во Стариот Рим и Грција, а до денес опстојува поради употребата при склучување на христијански бракови во Европа, кои се прилагодени на древните обичаи.
Во зависност од културата, бурмата односно венчалниот прстен обично се носи на левата или десната рака, на безимениот прст (или домалиот прст). Многу брачни другари бурмата ја носат постојано, а еден показател за важноста на овој вид прстен е фактот дека бурмата е меѓу неколкуте предмети што се дозволени да ги имаат затворениците и нивните посетители.
Знаме на македонската колонија во Петроград

Знамето на македонската колонија во Петроград е народно знаме кое било користено од македонските иселеници во Петроград (денешен Санкт Петербург), Русија. Знамето било објавено и во деветтиот број на весникот Македонски глас каде што се предложува за знаме на независна македонска држава.
Платформата на знамето е црвена со жолти граници. Во горниот десен агол во бел квадрат стои коњот Букефал на кралот Александар Македонски претставен во црвена боја, а во долниот лев агол е претставено сонце над кое пишува Единствена Независна Македонија (руски: Единя Независніиа Македониіа) на руски јазик.
Пастирска месечина

Пастир месечината е мал природен сателит , кој отвора празнина во материјалот на планетарениот прстен или ги држи честичките во рамките на прстенот. Името е резултат на фактот дека го граничат "стадото" на честичките на прстенот како овчар.
Поради нивната гравитациска сила, тие ги собираат честичките и ги одбиваат од нивните оригинални орбити преку орбитална резонанца. Ова предизвикува празнини во системот на прстени, како што е особено впечатлива девизијата Касини, како и други карактеристични бендови, или чудно "свиткани" деформации на прстените.
1 Примери
1.1 Јупитер
Неколку од Јупитеровите мали месечини, имено Метис и Адрастеа, се во рамките на прстенестиот систем на Јупитер, и исто така се во рамките на Рош границата. Можно е дека овие прстени се составени од материјал кој се извадени од овие две тела соприливната сила на Јупитер, можеби од страна на судирите на материјалот од прстените на нивните површини.
1.2 Сатурн
Комплексниот прстенов систем на Сатурн има неколку такви сателити. Овие го вклучуваат Прометеј (F прстен), Дафнис (Кеелер празнината), Пан (Енке празнината), Јанус, и Епиметеј (сите А прстени).
1.3 Уран
Уран , исто така, има пастир месечини на својот ε прстен, Корделија и Офелија. Тие се внатрешни и надворешни пастири. И двете месечини се во рамките на Урановиот синхрони полупречник, и нивните орбити полека се рапаѓаат поради приливното успорување.
1.4 Нептун
Нептуновите прстени се многу необични поради тоа што кај нив за првпат е откриено да бидат составени од нецелосни лакови во Земјено-засновани набљудувања, но Војаџер 2 сликите покажаа дека се целосни прстнени со светли прамени. Се мисли дека гравитациското влијание на пастир месечината Галатеја и можеби и други сè уште неоткриени пастир месечини се одговорни за оваа скупченост.
1.5 Мали планети
Прстени околу некои кентаури биле идентификувани. Чарикловите прстени се извонредно добро дефинирани и осомничени дека или се многу млади или се спречени од страна на пастир месечина слична со масата на прстените. Хирон исто така, се сметало дека има прстени слични во форма на оние на Чарикло.
2 Поврзано
* Керквудов јаз
3 Дополнителна литература
* Арнолд Hanslmeier: ''Einführung во Astronomie und Astrophysik''. Спектар, Берлин/Германија 2007, ISBN 978-3-8274-1846-3.
Глорија Грејам

Глорија Грејам — американска глумица и пејачка, родена 28 ноември 1923 година во Лос Анџелес, а на 5 октомври 1981 година се преселила во Њујорк. Нејзиниот татко, Реџиналд Мајкл Блоксам Холворд, бил познат архитект, а мајка и, Џин Грејам била британска глумица и учител по глума. Нејзините родеители и го олесниле пробивањето до Бродвеј, каде што ја приметил Луи Б. Маер од студијата Метро-Голдвин-Маер и понудил договор. Таа го променила своето презиме во Грејам и го дебатирала на голем екран во 1944 година. Две години подоцна играла запазена улога во Убав живот. Студиото РКО во 1947 година го откупил нејзиниот договор, а истата година стигнала и номинација за Оскар за најдобра споредна глумица во филмот Вкрстен оган. Втората номинација на неа и ја донела Оскарот за најдобра споредна глумица, за запазена улога во филмот Грд на илузии во 1952. Истата година играла и во филмот Sudden Fear, со Џоан Крафорд, а една година подоцна настапила како главна улога во филмот The Big Heat, со Глен Форд и Лијам Марвин. По мјузиклот Оклахома во 1955 година не остварила значајна филмска улога. До крајот на животот настапувала во театар, со повремени филмски и телевизиски улоги. Починала во Њујорк на 5 октомври 1981 година од рак на дојка.
Блеона Ќерети

Блеона Ќерети (албански: Bleona Qereti) — албанска пејачка.
1 Дискографија
* 1997 Kam Qejfin Tim
* 1999 Nese Me Do Fort
* 2001 S'me Behet Vone
* 2002 Ik Meso Si Dashurohet
* 2003 Ti Nuk Di As Me Ma Lyp
* 2005 Greatest Hits
* 2005 Boom Boom
* 2007 Mandarin
Рајдинг

Рајдинг (|Raiding) наречен и Доборјан (|Doborján) или Рајноф (|Rajnof) — паланка во Градиште, Австрија, оддалечено околу 21 километри од Сопрон. Селото се наоѓа на ридовите над Сопрон и има 837 жители. Селото постои од 1222 година.
Најистакнатата личност од Рајдинг е славниот унгарски композитор Франц Лист, роден во 1811 г. на имотот на семејството Естерхази. Последниот сопственик на куќата Пал Естерхази ја подарил во 1971 година на селото и била преуредена како музеј. Денес таа куќа ги задржува спомените од животот Лист кои се собрани и зачувани со помош на месното население.
Норетистерон

Норетистерон е лек кој се користи во третманот на дисфункционални крварења, примарна и секундарна аменореја, предменструален синдром, циклична мастопатија, планирање на менструација, ендометриоза. Претставува синтетски прогестоген (или прогестин) и има слични ефекти како и природниот прогестерон, како супресија на гонадотропините, инхибиција на овулацијата.
Денес се користат и голем број на пролекови на норетистеронот, како што се норетистерон ацетат, норетистерон енантат, етинодиол диацетат, линестренол.
Кабаре (филм од 1972)

Кабаре (англиски ''Cabaret'') е американски филм од 1972 година, во режија на Боб Фоси. Главните улоги ги играат: Лајза Минели, Мајкл Јорк, Хелмут Грим, Џоел Греј, Фриц Вепер и Мариса Беренсон. Во 1973 година, филмот освоил осум награди „Оскар“, во категориите: најдобра главна глумица (Минели), најдобра машка споредна улога (Греј), најдобар режисер (Фоси), најдобра камера, најдобра музика, најдобар звук, најдобраа монтажа и најдобра сценографија. Истата година, филмот освоил три награди „Златен глобус“, во категориите: најдобар филм - комедија или мјузикл, најдобра женска главна улога и најдобра машка споредна улога), како и седум награди на „БАФТА“. Вкупно, филмот освоил 35 награди и имал уште 15 други номинации, а во 1995 година бил вклучен во Националниот филмски регистер на САД. Филмот е снимен според бродвејскиот мјузикл „Кабаре“, како и според книгата „Берлински приказни“ на Кристофер Ишервуд. За својата улога, Минели ја добила и наградата на БАФТА, а интересно е тоа што режисерот првобитно не сакал да го ангажира Џоел Греј за улогата на церемонијал-мајсторот, а го прифатил дури откако продуцентите му поставиле ултиматум.
1 Содржина
Дејството на филмот се одвива во Берлин, меѓу двете светски војни. Во градот пристигнува Англичанецот Брајан Робертс (го игра Јорк), кој се сместува во станот каде живее Сали Боулс, танчерка во еден клуб, која сонува да стане позната глумица. Брајан дава часови по англиски јазик, едвај заработувајќи за живот. Неговиот клиент, Фриц (го игра Вендел) се вљубува во богатата Еврејка Наталија Ландауер, најпрвин привлечен од нејзиното богатство, но потоа се вљубува во неа. Подоцна, тој дознава признава дека е Евреин и тие стапуваат во брак. Брајан и Сали го среќаваат богатиот барон Максимилијан, која откако сексуално ќе ги искористи двајцата, ненадејно ги напушта. Сали останува бремена, но не знае чие е бебето што го носи. Сепак, Брајан го прифаќа татковството и ја кани да се преселат во Кембриџ, Англија, но таа одлучува да изврши абортус. Брајан си заминува во Англија, а Сали продолжува да работи во клубот. За сето тоа време, во Германија се зголемува влијанието на нацистите.
Кејт Мара

Кејт Руни Мара (родена на 27 февруари 1983 г.) — американска глумица.
Мара глумела во политичката серија ''Куќа од карти'' како Зои Барнс и во серијата ''24'' како компјутерскиот аналитичар Шари Ротенберг. Својата прва филмска улога таа ја добила во романтичната драма ''Случајна авантура'' (1999). Таа глумела во филмовите ''Кршенгрб планина'' (2005), ''Ние сме Маршал'' (2006), ''На нишан'' (2007), ''Транссибирска пруга на смртта'' (2008), ''Отворен пат'' (2009), ''Виртуелна свест'' (2014), ''Фантастичната четворка'' (2015) и во ''Марсовец: Спасувачка мисија'' (2015). Таа исто така глумела во минисеријата ''Американска хорор-приказна: Куќа на убиства'' во 2011 година како Хајден Меклејн.
Гуарана

Гуарана е растение од групата бобинки.
1 Опис
Гуараната потекнува од Бразил, а особено е распространета во басенот на Амазон. Растението има грмушесто стебло, а може да достигне висина до 12 метри. Најкарактеристичен дел е зрното кое има големина на кафе, но со поспецифичен изглед, со изразена портокалово-црвена обвивка којашто го заштитува зрното. Кога плодот ќе созрее, обвивката пука. Во внатрешноста, зрното има црна боја и тоа е обвиткано со арил.
2 Легенди за потеклото на гуараната
Поради специфичниот изглед на зрното, постојат неколку легенди за постанокот на гуараната, а кои потекнуваат од Бразил. Според една од нив, едно мало момче од некое село било измамено од ѓаволот да појде во џунглата. Таму, ѓаволот го убил момчето, а селаните отишле да го бараат неговото тело и таму ја нашле гуараната за која верувале дека е дар од добронанерниот бог, кој сакал да ги утеши. Затоа, за гуараната се вели дека ги претставува очите на убиеното момче. Според некои записи, за некои племиња од Амазон гуараната има бесценета вредност. Денес, во бразилскиот град Мауез постои фестивал посветен на гуараната.
3 Хранливи и лековити својства на гуараната
Во однос на хранливите својства на гуараната постојат многубројни докази. Така, во минатото била издвоена компонента од гуараната која била наречена гуаранин, но подоцна се открило дека станува збор за кофеин. Имено, гуараната поседува два-трипати поголема концентрација на кофеин во споредба со кафето, а ефектот на овој тип кофеин трае подолго во споредба со кафето или чајот. Според едно истражување од 1989 година, гуараната делува благотворно врз намалување на згрутчувањето на крвта и во намалувањето на ризикот од тромбоза. Друго истражување покажало дека гуараната влијае врз мозочната активност преку зголемување на меморијата и концентрацијата. Исто така, таа се користела како помош при главоболки, мигрена и ревматски болки, благодарение на нејзиното анелгетско дејство. Најпосле, важно е нејзиното дејство при некои бактериски инфекции, како: Салмонела, Ешерихија коли итн.
Астма

Астма (од |ἅσθμα) или задув — хронично воспаление на дишните патишта кое се одликува со различни повторувачки симптоми, реверзибилна опструкција и бронхоспазам. Во вообичаени симптоми спаѓаат: тешко дишење, кашлање, стегање во градите и краток здив.
Се смета дека астмата е предизвикана од комбинација на генетски фактори и средината во која живееме. Дијагнозата се заснова на симптомите, одговорите на терапијата и спирометрија. Астмата се класифицира како атописка (вродена) и неатописка (стекната). Лечењето на акутните симптоми најчесто e со вдишување на краткоделувачки бета-2 агонисти (како што е салбутамол) и орално земање на кортикостероиди. Кај потешките случаи потребни се интравенски кортикостероиди, магнезиум сулфат и хоспитализација. Симптомите можат да се спречат со избегнување на предизвикувачите, како што се алергените и раздразнувачите како и употреба на инхалациони кортикостероиди. Долгоделувачките бета-агонисти или леукотриненски анатагонисти можат да се користат заедно со инхалационите кортикостероиди доколку симптомите на астмата не можат да се контролираат.
1 Знаци и симптоми
Астмата ја каратктеризираат повторувачки епизоди на отежнато дишење, стегање во градите и краток здив. Преку белите дробови со кашлање може да дојде до исплувка, но тоа тешко се искашлува. Со текот на оздравување од нападите, исплувката може да личи на гној поради големиот број на леукоцити наречени еозинофили. Симптомите најчесто се најсилни доцна во ноќта и рано наутро или кога се предизвикани од вежбање и ладен воздух.
2 Причини
Астмата е предизвикана од комбинација на сложени генетски интеракции и интеракција на средината. Овие фактори влијаат и на тежина и одговор на лечење. Се смета дека зголемениот број на заболени од астма е предизвикан од промената на епигенетиката (наследните фактори освен оние кои не се однесуваат на секвенците од ДНК) и животната средина.
2.1 Хигиенска хипотеза
''Хигиенска хипотеза'' е теорија која пробува да го објасни глобалното зголемување на лица зболени од астма како директен и случаен резултат на смаленоста на изложеност на незаразни бактерии и вируси во текот на детството. Употребата на антибиотици во раната животна доба е поврзана со развој на астмата. Исто така и породувањето со царски рез е поврзан со зголемен ризик од појава на астма. Овој зголемен ризик се припишува на недостаток на здрави бактериски колонии кои новороденчето ги добива преку преминот низ породилниот канал.
3 Сстмата во популарната култура
* „Имам астма“ (англиски: ''I've Got Asthma'') — песна на британската панк-рок група Тој долс (''The Toy Dolls'').
3.1 Генетско наследство
Семејната историја претставува ризик-фактор за појава на астма при што учество земаат различни гени. Ако едниот од идентични близнаци има астма, веројатноста и другиот да заболи е 25%.
Велеслалом

Велеслалом — дисциплина во алпско скијање и даскање. Натпреварувачите треба што побрзо да ја поминат означената патека притоа треба да ги поминат низ поставените врати кои се поставени на поголемо растојание отколку во слалом, но на помало отколку во супервелеслалом.
Велеслаломот и слаломот се техничките дисциплини во натпреварите во алпско скијање за разлика од брзите дисциплини во кои спаѓаат супервелеслаломот и спустот. Техничките дисциплини вообичаено се состојат од две возења на различни патеки, но на истиот терен.
1 Патека
Висинската разлика на патеката за велеслалом мора да биде меѓу 250 и 450 м за мажи и меѓу 250 и 400 м за жени. Бројот на врати треба да биде 56-70 за мажи и 46-58 за жени. Бројот на промени на правецот на патека за велеслалом е еднаков на 11-15% од висинската разлика на патеката во метри за возрасни, а 13-15% за деца. На пример, патека со висинска разлика од 300 м ќе има 33-45 промени на правецот за трка за возрасни.
2 Брзина
Иако не спаѓа во брзите дисциплини, добро трениран натпреварувач може да достигне просечни брзини од 40 км/ч во велеслалом.
3 Опрема
Скиите за велеслалом се пократки од оние за супервелеслалом и спуст, а се подолги од оние за слалом.
4 Историја
Првиот велеслалом бил одржан на 20 јануари 1935 година во Мотароне, Италија.. По месец дена, вториот велеслалом бил одржан во Мармолада во италијанските Доломити.
На светските првенства велеслаломот како дисциплина бил додаде во 1950 година во Аспен, Колорадо, а на Зимските олимписки игри бил воведен во 1952 годиниа во Осло, Норвешка. Оттогаш тој е непрекинато дел од натпреварите на светските првенства и Зимски олимписки игри. Првично, натпреварите во велеслалом се состоеле од едно возење. Второто возење за мажи било додадено во 1966 година, а на Зимските олимписки игри во 1968 година. За жени, второто возење било додадено во 1978 година на светските првенства, а на Зимските олимписки игри во 1980 година.
5 Поврзано
*Алпска комбинација
*Спуст
*Супервелеслалом
*Слалом
Шонах во Шварцвалд

Шонах во Шварцвалд (|Schonach im Schwarzwald) — гратче во округот Шварцвалд-Бар на сојузната покраина Баден-Виртемберг во југозападна Германија.
1 Спорт
Зимските спортови се значаен дел од идентитетот на Шонах, особено нордиската комбинација и скијачкото трчање. Секоја година во местото се одржува Светското првенство во нордиска комбинација. Во 1981 и 2002 г. гратчето било домаќин и на јуниорското првенство во нордиско скијање.
1.1 Личности
Некои познати спортисти од Шонах се:
* Кристијан Долд — норд. комб.
* Хансјерг Јекле — скиј. скокач
* Ханс-Петер Пол — норд. комб.
* Александар Хер — скиј. скокач
* Георг Хетих — норд. комб.
* Урбан Хетих — норд. комб.
2 Галерија
Методи Алексиев

Методи Алексиев Јанушев (Велес, 27 февруари 1887 — Покровник, септември 1924) — македонски револуционер и војвода на Македонската револуционерна организација и Внатрешна македонска револуционерна организација.
1 Животопис
Алексиев е роден во градот Велес, во 1887 година. Се школувал во Велес, Солун и Сер. Како ученик во Солунската гимназија стапил во контакт со кружокот на Гемиџиите, и соработувал со нив. Во 1905 година, бил избран за секретар на четата на војводата Христо Чернопеев, а по извесно време, бил комита во четата на Јане Сандански.
За време на првата балканска војна, во 1912 година бил избран за војвода на чета на Организацијата во Разлошко и Драмско. По завршувањето на Првата светска војна, останал активен во македонското национално ослободително движење, и се приклонил кон левицата. По убиството на Тодор Александров, од страна на новото раководство на Организацијата бил обвинет дека учествувал во заговорот против Александров. Под тоа обвинение, убиен е во селото Покровник, Горноџумајско, во 1924 година.
Секула Алексов

Секула Алексов — македонски револуционер, член на Македонската револуционерна организација.
1 Животопис
Секула Алексов е роден во 1874 година во охридското село Коњско. Учествувал во Илинденското востание во 1903 година, во борбите кај месноста Бигла, а бил ангажиран и во снабдувањето со храна на востаниците во Охридско. Во 1912 година заминал на печалба во Романија, но за кратко време отпатувал во Софија, каде се приклучил кон Македонско-одринските доброволни чети.
Бил учесник во Балканските војни, кога бил ранет.
Финска на Евровизија

Финска првпат настапува во 1961 година.
1 Contestants
;Table key
Година, Изведувач, Јазик, Наслов, data-sort- Финале, data-sort- Бодови, Полуфинале, Бодови
1961, Laila Kinnunen, Finnish, "Valoa ikkunassa", 10, 6, data-sort-
1962, Marion Rung, Finnish, "Tipi-tii", 7, 4
1963, Laila Halme, Finnish, "Muistojeni laulu", 13, 0
1964, Lasse Mårtenson, Finnish, "Laiskotellen", 7, 9
1965, Viktor Klimenko, Finnish, "Aurinko laskee länteen", 15, 0
1966, Ann Christine, Finnish, "Playboy", 10, 7
1967, Fredi, Finnish, "Varjoon - suojaan", 12, 3
1968, Kristina Hautala, Finnish, "Kun kello käy", 16, 1
1969, Jarkko & Laura, Finnish, "Kuin silloin ennen", 12, 6
1971, Markku Aro & Koivistolaiset, Finnish, "Tie uuteen päivään", 8, 84
1972, Päivi Paunu & Kim Floor, Finnish, "Muistathan", 12, 78
1973, Marion Rung, English, "Tom Tom Tom", 6, 93
1974, Carita, English, "Keep Me Warm", 13, 4
1975, Pihasoittajat, English, "Old Man Fiddle", 7, 74
1976, Fredi & Ystävät, English, "Pump-Pump", 11, 44
1977, Monica Aspelund, Finnish, "Lapponia", 10, 50
1978, Seija Simola, Finnish, "Anna rakkaudelle tilaisuus", 18, 2
1979, Katri Helena, Finnish, "Katson sineen taivaan", 14, 38
1980, Vesa-Matti Loiri, Finnish, "Huilumies", 19, 6
1981, Riki Sorsa, Finnish, "Reggae OK", 16, 27
1982, Kojo, Finnish, "Nuku pommiin", 18, 0
1983, Ami Aspelund, Finnish, "Fantasiaa", 11, 41
1984, Kirka, Finnish, "Hengaillaan", 9, 46
1985, Sonja Lumme, Finnish, "Eläköön elämä", 9, 58
1986, Kari Kuivalainen, Finnish, "Never The End", 15, 22
1987, Vicky Rosti & Boulevard, Finnish, "Sata salamaa", 15, 32
1988, Boulevard, Finnish, "Nauravat silmät muistetaan", 20, 3
1989, Anneli Saaristo, Finnish, "La dolce vita", 7, 76
1990, Beat, Swedish, "Fri?", 21, 8
1991, Kaija Kärkinen, Finnish, "Hullu yö", 20, 6
1992, Pave Maijanen, Finnish, "Yamma, yamma", 23, 4
1993, Katri Helena, Finnish, "Tule luo", 17, 20, data-sort-
1994, CatCat, Finnish, English, "Bye Bye Baby", 22, 11, data-sort-
1996, Jasmine, Finnish, "Niin kaunis on taivas", 23, 9, 22, 38
data-sort-
1998, Edea, Finnish, "Aava", 15, 22
2000, Nina Åström, English, "A Little Bit", 18, 18
2002, Laura, English, "Addicted To You", 20, 24
2004, Jari Sillanpää, English, "Takes 2 To Tango", 14, 51
2005, Geir Rönning, English, "Why?", 18, 50
2006, Lordi, English, "Hard Rock Hallelujah", 1, 292, 1, 292
2007, Hanna Pakarinen, English, "Leave Me Alone", 17, 53, data-sort-
2008, Teräsbetoni, Finnish, "Missä miehet ratsastaa", 22, 35, 8, 79
2009, Waldo's People, English, "Lose Control", 25, 22, 12, 42
2010, Kuunkuiskaajat, Finnish, "Työlki ellää", 11, 49
2011, Paradise Oskar, English, "Da Da Dam", 21, 57, 3, 103
2012, Pernilla Karlsson, Swedish, "När jag blundar", 12, 41
2013, Krista Siegfrids, English, "Marry Me", 24, 13, 9, 66
2014, Softengine, English, "Something Better", 11, 72, 3, 97
2015, Pertti Kurikan Nimipäivät, Finnish, "Aina mun pitää", 16, 13
2016, Sandhja, English, "Sing It Away", 15, 51
2017, Norma John, English, "Blackbird"
2018
Флоем

Флоем е спроводно ткиво низ кое се пренесуваат производите на фотосинтезата. Тоа може да биде примарно од примарен меристем или секундарно од секундарен меристем. Ова ткиво најчесто се наоѓа на надворешната страна на ксилемот. Тоа е изградено од ситести клетки, ситести цевки и клетки придружнички. Во флоемата има два вида на садови и тоа ''ксилемски и флоемски садови''. Ксилемските садови ја носат водата и минералните материи од коренот до листот додека флоемските садови органската храна ја носат од листот до коренот.
Донепезил

Донепезил е лек кој се користи во палијативен третман на Алцхајмерова болест. Тој се употребува за да ја подобри когницијата и однесувањето кај луѓе со Алцхајмерова болест, но не ја забавува прогресијата или ја излекува болеста.
Чести несакани ефекти вклучуваат намален апетит, гастроинтестинални нарушувања, дијареа, тешкотии во спиењето, повраќање, мускулни грчеви.
Во 2024, е шеесетти најчесто пропишуван лек во Македонија, со повеќе од 71.000 рецепти.
1 стереохемија
Донезепил е мешавина од 1: 1 на следните два изомери:
Енантиомер на Донезепил
(''R'')-Енантиомер, (''S'')-Енантиомер
Гаојао

Гаојао — подрачје на градот Џаоќинг во западниот дел на покраината Гуангдунг, Кина. Населението брои 753.120 жители (2010).
1 Name
Името буквално значи „висока желба“ — поранешно име на клисурата Лингјенг на реката Си. Порано ова име го носела околната месност, а подоцна и управното седиште на подрачјето.
2 Географија
Геојао лежи на јужниот брег на реката Си, спроти централниот дел на Џаоќинг. Обете се оддалечени околу од покраинската престолнина Гуангџоу.
3 Историја
За време на династиите Ќин и Хан (III в. п.н.е. - III век н.е.) Гаојао бил свој округ и местото било управен центар на подрачјето. За време на династијата Суеј (VI - VII в.), управата е преместена отаде реката, во околијата Дуенџоу, и подоцна преименувана во Џаоќинг за време на династијата Сунг (X - XIII век). Гаојао продолжил да опстанува како посебен округ во состав на заповедништвото на Џаоќинг. Во 1993 г. е унапреден окружен град, а потоа во градско подрачје на Џаоќинг.
4 Знаменитости
Гаојао има неколку знаменитости од кои се Црвениот достојнички дом, павилјонот Сјуегунг како и три различни пагоди.
4.1 Галерија
5 Управа
Во Гаојао спаѓаат една подоколија и неколку гратчиња:
* Наан (南岸街道) — подоколија
* Ѓинду (金渡镇)
* Ѓинли (金利镇)
* Сјенганг (蚬岗镇)
* Бајту (白土镇)
* Хуејлунг (回龙镇)
* Ѓаотанг (蛟塘镇)
* Љентанг (莲塘镇)
* Хуодао (活道镇)
* Синќао (新桥镇)
* Бајџу (白诸镇)
* Даван (大湾镇)
* Лубу (禄步镇)
* Сјаосјанг (小湘镇)
* Хетај (河台镇)
* Јуеченг(乐城镇)
* Шуејнан (水南镇)
6 Разно
* Гаојао е во тесна географска и културна врска со соседната околија Дуенџоу на градот Џаоќинг. Овие две градски подрачја се поврзани со два патни и еден железнички мост.
* Многу мештани на Гаојао денес се во дијаспората, особено во Сиднеј, Австралија.
7 Наводи
* , препеч. 2000.
Цвета Божова

Цвета Божова (1873-?), македонска револуционерка, членка на МРО. Родена е во селото Бомбишта, Костурско. Се школувала во Солунската женска гимназија, по што се запишала на Медицинскиот факултет во Софија. По професија била учителка. Учителствувала во Скопје и селото Крчово, Демирхисар, Серско, каде што се зачленила во ТМОРО. Од страна на Организацијата била назначена за благајник на Демирхисарскиот околиски комитет. Во 1907 година дејствувала со вооружена чета во Демирхисарско, Серско.
Лана Тарнер

Лана Тарнер (|Lana Turner), (, — , ) - американска филмска глумица.
1 Животопис
Во 1958 година, нејзината ќерка Черил Крејн со нож го убила љубовникот на мајка ѝ, познатиот гангстер Џони Стомпаната.
Лана Тарнер починала од рак на грлото, во 1995 година.
2 Филмска кариера
По потпишувањето на договорот со „МГМ“ во својата шеснаесетта година, Тарнер вниманието на јавноста го привлекла во 1937 година со улога во филмот „''Тие нема да заборават''“. Најпрвин, таа играла споредни улоги во филмовите, како што е „Љубовта го пронаоѓа Енди Харди“ од 1938 година, но во почетокот на 1940-тите почнала да добива главни улоги: „Џони Игер“ (1941), „Зигфилдовата девојка“ (1941 година) и „Ќе те пронајдам некаде“ (1942). Таа е позната како една од првите холивудски глумици која „вреска“ благодарение на нејзината улога во хорор-филмот „Доктор Џекил и господин Хајд“ (1941). Нејзината популарност траела во текот на 1950-тите, благодарение на филмовите „Градот на илузијата“ (1952) и „Гратчето Пејтон“ (1957) кој ѝ обезбедил номинација за најдобра главна улога на Американската филмска академија. Следниот филм на Лана Тарнер бил „Имитација на животот“ (1959), кој година се покажал како еден од најголемите успеси во нејзината кариера. Тарнер поголемиот дел од 1970-тите и раните 1980-ти години ги поминала во пензија, работејќи повремено, а својот последен филм го снимила во 1991 година.
Поликсена Поп Антова

Поликсена Мосинова Поп Антова – македонска учителка и револуционерка.
1 Животопис
Поликсена Мосинова е родена и работела како учителка во Охрид. Се приклучила на женската организација на ВМОРО во Охрид, Успение Богородично, или таканаречено „Неделно училиште“. Откако Славка Чакарова заминала за Скопје во 1900 година, на чело на организацијата биле поставени Василка Размова и Поликсена Мосинова. Учителките организирале болница за ранети и болни четници во семејната куќа на Андроник Скопакови.
Мосинова, Размова, Клио Самарџиева и Константина Русинска учествувале во изработка на знамето на ВМОРО.
Софија Мондова Стоилова

Софија Мондова Стоилова (1888-1948), била македонска револуционерка и член на ТМОРО. Родена е во Невроскоп. Се школувала во бугарска женска гимназија во Солун. Есента во 1906 година поради револуционерната дејност била уапсена. Против неа била донесена смртна пресуда, која подцна била заменета со казна доживотен затвор. Казната ја издржувала во Дијар Бекит, Мала Азија. Со општата амнестија за време на Младотурската револуција била ослободена. Починала во Софија, Бугарија.
Огнена лисица (филм од 1982)

Огнена лисица (англиски: ''Firefox'') - американски филм од 1982 година, во режија на Клинт Иствуд, а според сценариото на Алекс Ласкер (''Alex Lasker''). Главните улоги ги играат: Клинт Иствуд (''Clint Eastwood''), Фреди Џонс (''Freddie Jones''), Дејвид Кауфман (''David Kaufman''), Ворен Кларк (''Warren Clarke'') итн.
1 Содржина
Поранешниот воен пилот Мајкл Грант (го игра Иствуд) постојано се сеќава на војната во Виетнам. Поради тие трауми, тој е повлечен во мирен живот и не сака повеќе да лета, но повторно се активира кога му нудат да го грабне најновиот советски авион, „МИГ-31“. Со помош на тајните служби, тој оди во Москва, каде се поврзува со група дисиденти, кои му помагаат да стигне во воената база и да го грабне авионот. Отккао ќе направи лажен маневар, тој се упатува кон Арктикот, каде го чека американска подморница којашто му овозможува да го наполни авионот со гориво. Сепак, еден советски авион е во потрага по него, но со вешти маневри Грант успева да му побегне и да го уништи.
Спитаќа

Спитаќа (|Σπιτάκια) — село во Општина Бешик во Солунски округ, Егејска Македонија, денес во областа Централна Македонија, Грција.. Пред реформата на локалната власт во 2011 година Спитаќа бил дел од општина Перистерона.
1 Географија и местоположба
Селото се наоѓа на 36 километри западно од Ставрос и 45 километри источно од Солун, помеѓу Лагадинско Езеро и Бешичко Езеро. Селото се наоѓа на надморска височина од 110 метри.
2 Историја
За првпат селото се споменува на пописот од 1961 година. Според тоа, населбата била изградена по крајот на Грчката граѓанска војна.
3 Демографија
Селото на пописот од 1961 година имало 21 жител, во 1971 година имало 36 жители, во 1981 година имало 25 жители, додека во 1991 година имало 76 жители. Денеска, населението на селото е 21 жител според пописот од 2011 година.
ФК Атлетико Мадрид

ФК Атлетико Мадрид, или познат како Атлетико, е шпански провологиаш од Мадрид кој домашните натпревари ги игра на стадионот Винсенте Калдерон, со капацитет од 54.960 места. Моментално е во изградба и нов стадион Ла Пејинета, кој ќе има капацитет од 70.000 места, а на него Атлетико Мадрид би требало да се пресели во 2017. година.
1 Трофеи
Бил првак на шпанската прва лига 1939/40. и 1940/41. На 17 март 1964. претеседател на клубот станал Висенте Калдерон, заменувајќи го дотогашниот претседател Хавиер Бароса. Тој ќе остане запамтен како „претеседател над сите претседатели“. Бил претседател 21 година, а за тоа време, клубот освоил девет титули - четири лигашки, четири купа и едан Интерконтинентален куп 1974. Во натпреварот против Индепендиенте. Бајерн Минхен, тогашниот освајувач на Купот на шампиони, одбил да игра против против јужноамериканскиот претставник, аргентинскиот клуб Индепендиенте, тако што екипата на Атлетико, добила шанса како поразена да игра во финалето на Уефа Лига на шампиони 1973/74.
1.1 Национални
* Прва лига на Шпанија
** Првак (10) : 1939/40, 1940/41, 1949/50, 1950/51, 1965/66, 1969/70, 1972/73, 1976/77, 1995/96, 2013/14.
** Други (8) : 1943/44, 1957/58, 1960/61, 1962/63, 1964/65, 1973/74, 1984/85, 1990/91.
* Куп на Шпанија
** Освојувач (10) : 1959/60, 1960/61, 1964/65, 1971/72, 1975/76, 1984/85, 1990/91, 1991/92, 1995/96, 2012/13.
** Финалиста (9) : 1921, 1926, 1956, 1963/64, 1974/75, 1986/87, 1998/99, 1999/00, 2009/10.
* Суперкуп на Шпанија
** Освојувач (2) : 1985, 2014.
** Финалист (4) : 1991, 1992, 1996, 2013.
* Лига куп на Шпанија
** Финалист (2) : 1984, 1985.
* Куп на прваците на Шпанија (претходно Суперкуп на Шпанија)
** Освајувач (1) : 1940.
* Куп на претседателите на фудбалската федерација на Шпанија (претходно Суперкупа на Шпанија)
** Освoјувач (1) : 1947.
* Куп Ева Дуарте (претходно Суперкупа на Шпанија)
** Освојувач (1) : 1951.
** Финалист (1) : 1950.
* Втора лига на Шпанија
** Првак (1) : 2001/02.
** Финалист (2) : 1932/33, 1933/34.
1.2 Меѓународни
* Интерконтинентален куп
** Освојувач (1) : 1974.
* Куп на европски шампиони / Лига на шампиони
** Финалист (3) : 1973/74, 2013/14, 2015/16.
* Лига Европа
** Освојувач (2) : 2009/10, 2011/12.
* Куп на победниците на куповите
** Освојувач (1) : 1961/62.
** Финалист (2) : 1962/63, 1985/86.
* УЕФА суперкуп
** Освојувач (2) : 2010, 2012.
* Интертото куп
** Освојувач (1) : 2007.
** Финалист (1) : 2004.
* Иберијски куп
** Освојувач (1) :
Славка Пушкарова

Славка Чакарова-Пушкарова – македонска учителка и револуционерка.
1 Животопис
Славка Чакарова е родена во 1879 година во Струга, во семејството на Георги Чакаров и Агнија Чакарова. Нејзините браќа Александар и Станислав се исто така револуционери, а нејзината сестра, Анастасија Узунова, е мајка на деецот на ВМОРО, Христо Узунов. Славка завршила во женската гимназија во Солун, а потоа работела како учителка во Струга. Заедно со Костадина Хаџова, со својата сестра, Царева Голабова и други, го оформила женското здружение „Светлина". Славка Чакарова го сошила знамето на првата чета која делувала во околината. Знамето е направено од црно кадифено платно од едната страна, и од црвено платно од другата страна. Две години подоцна, Славка Чакарова направила друго знаме, со лав и девојка во синџири и расплетена коса. Тоа знаме го користела четата на Милан Матов, а денес се наоѓа во Воено-историскиот музеј.
Славка Чакарова заминала да работи како учителка во Охрид. Таму околу себе собрала голема група на жени револуционерки: Василка Размова, Поликсена Попантова, Константина Русинска, Клио Самарџиева, Атина Шахова, Аспасија Каневчева, Фанија Шулева, Флора Лештарова. Од Охрид, Славка заминува во Скопје, каде работи како учителка во текот на наредните четири години. Во Скопје се запознала со Никола Пушкаров, братот на Тодор Каблешков и Стојан Каблешков, со кого подоцна се омажила. Поставена е за секретарка на месниот револуционерен комитет, а околу неа се собираат револуционерки, меѓу кои Љуба Ќупева од Велес, Јанка Каневчева од Охрид и Амалија Примџанова, сите идни сопруги на видни дејци на ВМОРО. Пред почетокот на Илинденското востание Славка со групата жени организирале собирање на парични средства за оружје. По избувнување на востанието, Славка била назначена за заменик на Никола Пушкаров, кој заминал во Бугарија за да ја донесе четата.
Во текот на востанието, Славка се обидува да стигне во Струга преку Солун, а со себе носи куршуми и оружје. На станицата во Солун, Славка Пушкарова е запрена, претресена и затворена. Славка Пушкарова била изнесена пред суд, но поради протестите во Бугарија, била ослободена и екстрадирана во Бугарија.
Во текот на 1906 година, Славка склучува брак со Никола Пушкаров.
Умирела во Софија.
2 Славка Пушкарова како мотив во уметноста
* „Славка Пушкарова“ - песна на македонскиот поет Наум Целакоски.
Василка Костова Размова

Василка Костова Размова (? - ) — македонска учителка и револуционерка, деец на ВМОРО.
1 Животопис
Василка Размова е родена во Охрид во семејството на Коста Размов. Завршила женската гимназија во Солун, и станала учителка во родниот град. Се приклучила на женската организација на ВМОРО во Охрид Успение на Богородица. По заминувањето на Славка Пушкарова за Скопје во 1900 година, на чело на организацијата биле поставени Василка Размова и Поликсена Попантова. Учителките организирале болница за ранети и болни четници во двоспратната куќа на семејството на Андроник Скопакови. Оваа куќа била митрополија во времето кога тука делувал митрополитот Синесиј Скопски. Василка Размова учествувала во везењето на востаничкото знаме.
Василка Размова умрела по долго боледување од туберкулоза во Охрид, на 2 мај 1903 година. Погребана е од владиката Методиј Охридски.